open-index/open-wikipedia-markdown huggingface dataset:
Ջնջելու ռետին

**Ջնջելու ռետին** (նաև **ռետին**, կամ **գրասենյակային ռետին**)՝ գրասենյակային պարագա, որն օգտագործվում է մատիտով (և երբեմն թանաքով) արված գրությունները թղթից և գրելու այլ մակերեսներից հեռացնելու համար, բնական կամ վուլկանացված կաուչուկի կտոր:

Այն իրենից ներկայացնում է տարբեր փափկության չվուլկանացված ռետինի կտոր, որը երբեմն ամրացվում է մատիտի հակառակ ծայրին: Կարող է լինել ցանկացած գույնի և տարբեր խտության: Կան հատուկ գրիչներ, որոնց թանաքը կարելի է ջնջել ռետինով: Համեմատաբար վերջերս վաճառքում հայտնվել են էլեկտրական ռետիններ, որոնք թղթին քսվում են ոչ թե ձեռքով, այլ փոքր էլեկտրաշարժիչի օգնությամբ:

## Պատմություն
Մինչև 18-րդ դարը մատիտի գրությունները ջնջում (մաքրում) էին տարբեր եղանակներով և նյութերով, մաքրում էին ռետինով (ավելի ուշ), հացով և նույնիսկ քերելով, որոնցից ամենատարածվածը հացի միջուկն էր: Մեյջի դարաշրջանի տոկիոցի ուսանողն ասել է. «Հացե ռետինները օգտագործվում էին ռետինի փոխարեն, և դրանք մեզ տալիս էին առանց որևէ քանակական սահմանափակման: Այդ պատճառով մենք կարող էինք, առանց մտածելու, ուտել դրանք՝ գոնե մի փոքր սովը հագեցնելու համար»:

Եվրոպացիների կողմից ռետինի հայտնագործմանը նախորդել են Կոլումբոսի ծովագնացությունները: Ճանապարհորդը նկարագրել է, թե ինչպես էին Հաիթի կղզիների բնիկները խաղում գնդակով, որը պատրաստված էր բրազիլական հևեայի կեղևի կտրվածքներից արտահոսող թանձրացած կաթնային հյութից: Հնդկացիները ծառն անվանում էին «լացող», իսկ նրա արտազատած նյութը՝ «ծառի արցունքներ» («կաո-չու»): Բացի այդ, նրանք օգտագործում էին կաուչուկը զարդերը մարմնին ամրացնելու կամ ամանեղեն պատրաստելու համար: 1751 թվականին կաուչուկը Եվրոպա բերեց ճանապարհորդ և մաթեմատիկոս Շառլ Կոնդամինը, չնայած նյութի երկարատև դիտարկումից հետո նա այդպես էլ չհայտնաբերեց դրա որևէ օգտակար հատկություն, բացի առաձգականությունից:

Կաուչուկի՝ մատիտի հետքերը մակերևույթից մաքրելու հատկությունն առաջին անգամ նկարագրել է Ջոզեф Պրիստլին 1770 թվականին:

## Աշխատանքի սկզբունք
Գրված թղթի վրա ռետինով տրորելիս գրաֆիտի մասնիկները քերվում են թղթից և կպչում ռետինի մակերեսին, որն իր հերթին մաշվում է մանր կտորներով: Արդյունքում մաքրվում է ինչպես գրությամբ մակերեսը, այնպես էլ ռետինի մակերեսը՝ օգտագործված շերտից: Չորացած և անորակ ռետինները, որոնց օգտագործված շերտը չի մաքրվում, կեղտոտում են թուղթը, քանի որ կպած (և ռետինի շերտի հետ չհեռացած) գրաֆիտը քսվում է թղթի վրա: Կաուչուկե ռետինները խիստ ենթակա են արտաքին ազդեցության, ուստի խորհուրդ է տրվում դրանք պահել փաթեթավորման մեջ՝ սահմանափակելով օդի և արևի ճառագայթների ազդեցությունը դրանց վրա։

## Ծանոթագրություններ

## Արտաքին հղումներ
* Erasers Classification: Rubber Erasers 
Կատեգորիա:Գրենական պիտույքներ
Կատեգորիա:Գրելու գործիքներ
Կատեգորիա:Նկարչական նյութեր
Կատեգորիա:Բրիտանական հայտնագործություններ
Կատեգորիա:Գծագրական գործիքներ
Omnia mea mecum porto

**«Ամբողջ ունեցածս կրում եմ ինձ հետ»** (), Կիկերոնի բավականին տարածված արտահայտությունը: Արտահայտության իմաստն այն է, որ մարդու իրական հարստությունը հոգևոր հարստությունն է, գիտելիքներն ու հմտությունները:

Կիկերոնի այս արտահայտությունը վերագրում է յոթ իմաստուններից մեկին՝ Բիանտոսին (մ.թ.ա. 590-530 թթ.), որն ասվել է, երբ նրա հայրենի Պրիենե քաղաքը գրավել են պարսիկները: Հակառակորդը բնակիչներին թույլ է տվել հեռանալ քաղաքից։ Հույներին նույնպես թույլատրվում էր որևէ բան վերցնել իրենց հետ, բայց պայմանով, որ նրանք չօգտագործեն սայլեր, ձիեր, գոմեշներ և այլ քարշուժ: Եվ բնակիչները փախել են՝ իրենց հետ տանելով իրենց ունեցվածքը, իսկ փախածների ամբոխի հետևում, որը հազիվ քարշ էր տալիս ծանր ունեցվածքը, հանգիստ քայլել է իմաստուն Բիանտոսը։ Պարսիկներից մեկը նրան հարցրել է. «Ո՞ւր են քո իրերը, ծերուկ, այսքան երկար կյանք ես ապրել և մի՞թե հարստություն ձեռք չես բերել», ինչին ծերունին, փայտով ցույց տալով իր ճակատը, պատասխանել է. «Ամբողջ ունեցածս կրում եմ ինձ հետ»։

Բիանտոսի աֆորիզմը ծայրաստիճան լակոնիկ է արտահայտում միտքը. մարդու իսկական սեփականությունը կարող է լինել միայն այն, ինչ մարդն ունի իր ներսում։ Այս գաղափարը դարձել է կինիկների և ստոիկների փիլիսոփայության կենտրոնականներից մեկը։ Կինիկների շրջանում նյութական աշխարհի անտեսումը դառնում է ինքնանպատակ և երբեմն ստանում չափազանցված ձևեր.

«Մի անգամ տեսնելով մի տղայի, որը բռից ջուր էր խմում, նա պայուսակից դուրս նետեց բաժակը՝ ասելով. «Տղան իր կյանքի պարզությամբ գերազանցել է ինձ»: Նա նաև դեն է նետել թասը, երբ տեսել է մի տղայի, որը, կոտրելով իր ամանը, կերած հացից ոսպապուր էր ուտում» (Դիոգենես Լայերտացի։ Հայտնի փիլիսոփաների կյանքի, ուսմունքների և ասացվածքների մասին. Գիրք 6, 2): Պլատոնը Դիոգենես Սինոպացուն անվանել է «Խելագարված Սոկրատես»:

Ստոիկները կերտեցին ամեն արտաքինի նկատմամբ անտարբեր և իր ներքին ազատությամբ հպարտ իմաստունի իդեալը։ «Մարդկային ամեն ինչին նայեք որպես հպանցիկ և կարճատև բանի. այն, ինչ երեկ սաղմում էր, վաղը մումիա կամ փոշի կլինի: «Այսպիսով, անցկացրու մնացած ժամանակը բնության հետ ներդաշնակության մեջ, իսկ հետո հրաժեշտ տուր կյանքին նույնքան հեշտությամբ, ինչպես ընկնում է հասունացած ձիթապտուղը՝ փառաբանելով բնությունը, որն այն ծնել է, և երախտագիտությամբ այն ծառի հանդեպ, որը տվել է այն» (Մարկոս Ավրելիոս։ Մենախոսություններ։ Գիրք 4, 48):

*Omnia mea mecum porto* արտահայտության ծագման այլընտրանքային տարբերակի համաձայն, Մակեդոնիայի կառավարիչ Դեմետրիոս I Պոլիորցետեսը, գրավելով Մեգարան, հրամայել է հսկել փիլիսոփա Ստիլպոնի տունը և վերադարձնել նրան թալանված ապրանքները. բայց երբ նա Ստիլպոնին հարցրել է կորուստների մասին, նա պատասխանել է, որ կորուստներ չկան. ոչ ոք չի խլել իր դաստիարակությունը, և իր գիտելիքն ու բանականությունը մնացել են իր հետ:

## Ծանոթագրություններ

## Գրականություն
* *Диоген Лаэртский*. О жизни, учениях и изречениях знаменитых философов. / Пер. и прим. М. Л. Гаспарова. Общ. ред. и вступ. ст. А. Ф. Лосева. (Серия «Философское наследие»). — М., Мысль, 1979. — 624 с.

Կատեգորիա:Լատիներեն բառեր և արտահայտություններ
Burn (երգ)

**«Burn»**, ամերիկյան Nine Inch Nails ինդուստրիալ ռոք խմբի երգը, որը ձայնագրվել է հատուկ «Ի ծնե մարդասպաններ» ֆիլմի սաունդթրեքի համար, ի աջակցություն դրա՝ կոմպոզիցիան թողարկվել է որպես գովազդային սինգլ 1994 թվականի օգոստոսին։ Քանի որ «Burn»-ը գովազդային թողարկում է, սինգլը չի ​​ներառվել NIN Halo-ի թողարկման պաշտոնական ժամանակագրության մեջ։

## Սինգլի մասին
### Երգի մասին տեղեկություններ
Ստեղծագործությունը ձայնագրվել է Self Destruct շրջագայության ժամանակ Մայամիի South Beach հյուրանոցում, որտեղ իջևանել է խումբը, Տրենտ Ռեզոնն այնտեղ զբաղվել է նաև սաունդթրեքի պրոդյուսերական աշխատանքներով՝ օգտագործելով Pro Tools ծրագրային և ապարատային համալիրի շարժական տարբերակը։ Գեղարվեստական ​​ֆիլմի համար երգ գրելը և դրա սաունդթրեքի ստեղծման ղեկավարումը ռեժիսոր Ռեզնորի առաջին աշխատանքն էր կինոերաժշտության ոլորտում։ Տրենտը փորձել է կոմպոզիցիան թեմատիկ տեսանկյունից ֆիլմին մոտիկ ստեղծել, բայց «Burn»-ի բառերը ավելի շատ հուսահատության մասին էին, դրանով իսկ շարունակելով Nine Inch Nails-ի «The Downward Spiral» ալբոմի հայեցակարգը։ «Burn»-ը նման կառուցվածք ունի NIN-ի մեկ այլ երգի՝ «Closer»-ի հետ: Բացի այդ՝ «Burn»-ի ռիթմը պարունակում է որոշ հիփ-հոփ տարրեր, իսկ Ռեզնորի վոկալն ու կիթառի ձայնը աղավաղվել էին։

Երգը որոշակի ժողովրդականություն է ձեռք բերել։ NIN-ը կատարել է «Burn»-ը «Վուդստոկ '94» երաժշտական ​​փառատոնում և իրենց համերգային շրջագայությունների ընթացքում՝ սկսած Fragility Tour-ից: Թրեքի համերգային հնչողությունը մի փոքր փոխվել է։

2004 թվականի նոյեմբերին կոմպոզիցիան ներառվել է The Downward Spiral ալբոմի հոբելյանական վերաթողարկման բոնուսային նյութում։

2008 թվականին «Burn»-ը ներառվել է Rock Band երաժշտական ​​տեսախաղի ներբեռնվող թրեքների փաթեթում։

### Տեսահոլովակ
Երաժշտական ​​տեսահոլովակի ռեժիսորներն են Հենք Քորվինը և Տրենտ Ռեզնորը։ Տեսահոլովակում երևում է, որ Ռեզնորը կատարում է «Burn» երգը, իսկ ֆոնին ցուցադրվում են հատվածներ «Ի ծնե մարդասպաններ» ֆիլմից և տարբեր պատմական կադրեր: Երաժիշտ Չաբա Թոթն իր հոդվածներից մեկում տեսանյութի մասին գրել է հետևյալը.

2005 թվականին տեսահոլովակը ներառվել է Collected հավաքածուում։

### Արձագանքներ
Լոս Անջելես Թայմսի խմբագիր Ռոբերտ Հիլբորնը սաունդթրեքի մասին իր ակնարկում դրական է գնահատել «Burn»-ը։ Նրա խոսքով, չնայած տեքստին, երգը կարողացել է փոխանցել հենց ֆիլմի անհանգստությունը։

## Երգացանկ

## Ձայնագրության մասնակիցները
* Տրենտ Ռեզնոր՝ վոկալ, երաժշտություն/տեքստ, կիթառ, սինթեզատոր, ծրագրավորում, միքսինգ, պրոդյուսեր, հնչյունային օպերատոր
* Քրիս Վրեննա՝ հարվածային գործիքներ
* Լեո Հերերա՝ մաստերինգ

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1994 սինգլներ
The Ecstasy of Gold

**«The Ecstasy of Gold»**, Էննիո Մորիկոնեի գործիքային ստեղծագործությունը, որը ձայնագրվել է Սերջո Լեոնեի «Լավը, վատը, չարը» ֆիլմի սաունդթրեքի համար։ Թեմատիկ երգը հնչում է, երբ ֆիլմի հերոսներից մեկը՝ Տուկոն (Էլի Ուոլլակ), գերեզմանոցում որոնում է այն գերեզմանը, որտեղ 200,000 դոլար ոսկի է թաղված։ Կոմպոզիցիայի վոկալ մասը, որը կատարել է իտալացի սոպրանո երգչուհի Էդդա Դելլ'Օրսոն, խորհրդանշում է ոսկին։ «The Ecstasy of Gold»-ը Մորիկոնեի ամենահայտնի երաժշտական ​​թեմաներից մեկն է։

## Կոմպոզիցիայի այլ կիրառումներ
1983 թվականից ամերիկյան Metallica խումբը պարբերաբար օգտագործել է «The Ecstasy of Gold»-ը որպես իրենց համերգների բացման երաժշտություն։ Այն հայտնվում է Metallica խմբի կենդանի ալբոմներում: Through the Never, S&M և Live Shit: Binge & Purge: 2007 թվականին հարգանքի տուրքի «We All Love Ennio Morricone» ալբոմում թողարկվել է երգի քավեր տարբերակը, որը ձայնագրել է Metallica-ն իրեն բնորոշ մետալ ոճով (Ջեյմս Հեթֆիլդը կատարում է վոկալը և նվագակցում կիթառով)։ Այս քավեր տարբերակը առաջադրվել է «Գրեմմի» մրցանակի «Լավագույն ռոք գործիքային կատարում» անվանակարգում։ Կոմպոզիցիայի օրիգինալ տարբերակը հնչել է *Guitar Hero: Metallica* խաղի թրեյլերում։

1975 թվականի «Ռոքի Հոհորի սարսափների շոու» ֆիլմում հնչում է մեղեդու մի հատված, երբ գլխավոր հերոսը մահացած դոկտոր Ֆրենկ էն Ֆուրտերին տանում է RKO աշտարակ։ Բացի այդ, կոմպոզիցիան հնչում է «Սիմփսոնները» անիմացիոն սերիալի 26-րդ սեզոնում (դրվագ «Super Franchise Me») և «Սամուրայ Ջեկ» անիմացիոն սերիալի 5-րդ սեզոնում (դրվագ «XCIII»)։ Բացի այդ, թրեքը հնչում է «Հիմարներ» ֆիլմի սկզբում, երբ գլխավոր հերոսները փախչում են ցլերի երամակից։ Նաև կոմպոզիցիան հնչում է «Սպունգ Բոբը 3D», «Կյանքի գիրքը» մուլտֆիլմերում և Blur տեսախաղում։

Ռեփ երաժիշտ Ջեյ Զին ընտրել է կոմպոզիցիայի մեղեդին իր «Blueprint2» երգի համար, որը թողարկվել է The Blueprint 2: The Gift & The Curse ալբոմում։ Մեկ այլ ռեփ կատարող՝ Immortal Technique-ը, ընտրել է կոմպոզիցիայի մի մասը իր «Land of the Gun» թրեքի համար։ Ռեմիքսը հնչում է նաև *Modelo Especial* գարեջրի գովազդում.

Գոյություն ունի նաև կոմպոզիցիայի տարբերակը, որը տերմենվոքսով կատարել է գերմանացի երաժիշտ և երաժշտության ուսուցչուհի Կարոլինա Էյքը։

## Ծանոթագրություններ

Կատեգորիա:1967 սինգլներ
Բեզմեն

**Բեզմեններ,** ամենապարզ լծակային կշեռքները: Ռուսական բեզմեններն են (**կոնտար**, **կանտար**) մետաղական ձող՝ մի ծայրին մշտական բեռով և մյուս ծայրին կեռիկով կամ գավաթով՝ կշռվող առարկայի համար: Բեզմենը հավասարակշռվում է երկրորդ կեռիկի կամ օղակի տեղաշարժով երկայնքով, որոնք ծառայում են որպես բեզմենի ձողի հենարան: *Հռոմեական կանտարի* վրա տեղաշարժվում է կշռաքարը, իսկ հենման և կախման կետերի դիրքը մնում է հաստատուն: Հաշվարկը կատարվում է ձողի վրա նշված սանդղակով:

«Կանտարի անկատարության և չարաշահումների հնարավորության պատճառով» ԽՍՀՄ-ում արգելված էր բեզմենի օգտագործումը առևտրի մեջ, ինչպես արգելված է նաև հիմա ՌԴ-ի տարածքում:

## Ստուգաբանություն
«Բեզմեն» բառի ստուգաբանությունը ճշգրիտ պարզ չէ: Ըստ Ֆասմերի՝ ամենահիմնավորված տարբերակներն են Ռյասյանենի վարկածը՝ չուվաշերեն *viśmen* բառից (չուվաշերեն՝ виç- — «չափել») և Կորշի վարկածը՝ արաբա-թուրքական *väznä* — «կշեռք» բառից, որի վրա կարող էր ազդել երկրորդային մոտեցումը *bez měny* (հին սլավոներեն՝ безъ мѣны) բառին: Շվեդերեն bismare բառից փոփոխության ենթադրելը համարվում են սխալ:

## Ծանոթագրություններ

## Գրականություն

* 

## Արտաքին աղբյուրներ
* 

Կատեգորիա:Արաբական բառեր և արտահայտություններ
Կատեգորիա:Գործիքներ
Կատեգորիա:Զանգված
Կատեգորիա:Կենցաղային սարքեր
Կատեգորիա:Հունական հայտնագործություններ
Կատեգորիա:Չափիչ սարքեր
Կատեգորիա:Ֆիզիկա
Հաբիբոլլահ Սադեղի

**Հաբիբոլլահ Սադեղի** (), իրանցի ժամանակակից նկարիչ, գրաֆիկ և ծաղրանկարիչ։ 2001 թվականին դարձել է Իրանի Իսլամական Հանրապետության արվեստի ակադեմիայի անդամ։ 2004 թվականին ընտրվել է որպես Թեհրանի ժամանակակից արվեստի թանգարանի տնօրեն։ Տնօրենի պաշտոնը զբաղեցրել է չորս տարի։

## Կենսագրություն
Ծնվել է 1957 թվականին, Թեհրանում, ավանդական կենսակերպ ունեցող ընտանիքում։ Մանկության տարիներին՝ հոր մոտ աշխատելու ընթացքում ծանոթացել է «Էտտելանտ» թերթին, որտեղ էլ տարիներ անց իր եղբայրներից մեկի հետ աշխատել է որպես լրագրող։ Սկսել է նկարել ութ տարեկանից, այդ ժամանակից ի վեր բացահայտել է իրեն հետաքրքրող ոլորտը։ Գեղանկարչության հետ միաժամանակ մեծանում էր նրա սերը գրականության հանդեպ։ 1973 թվականին ընդունվել է Թեհրանի պատանիների գեղարվեստի քոլեջ, 1976 թվականին ավարտելով ստացել է դիպլոմ։ Նույն թվականին ընդունվել է Թեհրանի համալսարանի Գեղարվեստի ֆակուլտետ։ Մագիստրատուրան ավարտել է Տարբիատ Մոդարես համալսարանում, մի քանի տարի ընդմիջումից հետո ընդունվել է նույն համալսարանի ասպիրանտուրա և սովորել «արվեստի ուսումնասիրություն» մասնագիտությունը։

Իսլամական հեղափոխության հաղթանակից հետո, նա իր ընկերների հետ մասնակցել է Իրանի սոցիալական և կրոնական շարժմանը, որի արդյունքում իննը ամիս անդադար աշխատելով, Հաբիբոլլահը և ընկերները ստեղծել են ավելի քան 4000 կինոնկար «Նախասահմանման գիշեր» ֆիլմի համար՝ Մուհամեդ Ալի Նադժաֆի և Սեիդա Մուհամեդ Բեխեշետի բեմադրությամբ։ Ֆիլմը Իրանի ժողովրդի պայքարի ժամանակաշրջանի և սահմանադրական շարժումից մինչև հեղափոխության հաղթանակի մասին է։

Փետրվարի 11-ին Հաբիբոլլահ Սադեղը Գեղարվեստի ֆակուլտետի մի քանի համակուրսեցիների հետ Հոսեյնիյե Էրշադ գրադարանում կազմակերպել էր բռնապետության դեմ պայքարի մասին իրանցիների հիշողությունների մեծ ցուցահանդեսը։ Հեղափոխության հաղթանակից հետո այս ցուցահանդեսը 10 ամիս շարունակ տեղի է ունեցել տարբեր քաղաքներում։

Ուսանողության տարիներին՝ 1984 թվականին, լինելով այնպիսի դասախոսների օգնական, ինչպիսիք էին  հանգուցյալ Ջավադ Համիդին և Հանիբալ Ալխասը, երրորդ կուրսից սկսած դասավանդել է Գեղարվեստի ֆակուլտետում։ Այս ոլորտում, նա մեծ ջանքեր գործադրելով պատրաստել է տաղանդավոր նկարիչներ, որոնց անունը փառաբանվում է Իրանում։ Սադեղիի նկարների մի շարք վերարտադրություններ լույս են տեսել «Տասը տարի Իսլամական հեղափոխության արվեստագետների հետ» գրքում։ Դրանցից մեկը, որի թեման կապված է Հաֆեզի պոեզիայի հետ, գտնվում է բանաստեղծի՝ Հաֆեզի գերեզմանում, մյուսը, որը կոչվում է «բաժանում», գտնվում է Տոկիոյի (Ճապոնիա) Արաջիկո պուրակում։ Սադեղին գրեթե 44 տարի զբաղվել է գեղանկարչությամբ և նկարչությամբ, ինչպես նաև ուսանողների կրթությամբ։ Մահացել է 2022 թվականի հուլիսի 27-ին։

## Ծանոթագրություններ

Կատեգորիա:Իրանական արվեստ
Կատեգորիա:Պարսիկ նկարիչներ
Ռուբեն Վարգաս

**Ռուբեն Էսթեֆան Վարգաս Մարտինես** (), շվեյցարացի պրոֆեսիոնալ ֆուտբոլիստ, եզրային կամ հարձակվողական կիսապաշտպան Բունդեսլիգայի Աուգսբուրգ ֆուտբոլային ակումբում և Շվեյցարիայի ազգային հավաքականում։

## Ակումբային կարիերա
Վարգասը իր պրոֆեսիոնալ նորամուտը կատարել է 2017 թվականի օգոստոսի 27-ին Լյուցերն ՖԱ-ի կազմում, Ցյուրիխ ՖԱ-ի դեմ հանդիպումում, որն ավարտվել է 1 - 1 ոչ-ոքի հաշվով։

2019 թվականի ամռանը նա 5 տարի երկարությամբ պայմանագիր է կնքել Աուգսբուրգի ՖԱ-ի հետ՝ դառնալով Բունդեսլիգաայում Դոմինիկյան ծագումով  առաջին խաղացողը։ Նա իր առաջին գոլը խփել է իր երկրորդ՝ Յունիոն Բեռլինի դեմ խաղում։

## Միջազգային կարիերա
Վարգասը Շվեյցարիայի մեծահասակների հավաքականում իր նորամուտը նշել է 2019 թվականի սեպտեմբերի 8-ին՝ ՈՒԵՖԱ-ի Եվրո 2020-ի ընտրական փուլի ժամանակ` Ջիբրալթարի դեմ խաղում։ Նա 74-րդ րոպեին փոխարինել է Գրանիտ Ջակային։ Նոյեմբերի 18-ին նա խփել է իր առաջին գոլը հավաքականի կազմում նույն մրցակցի հետ խաղում՝ հաղթելով 6 - 1 հաշվով։

Վարգասը Եվրո 2020-ի ժամանակ խփել է Շվեյցարիայի համար վճռորոշ 11 մետրանոցը Ֆրանսիայի դեմ խաղում հունիսի 28-ին՝ 16-րդ տուրում, ինչը օգնել է Շվեյցարիային դուրս գալ քառորդ եզրափակիչ։ Սակայն, ավելի ուշ, Վարգասը չի իրացրել 11 մետրանոց հարվածը հուլիսի 2-ին Իսպանիայի դեմ կայացած խաղում՝ քառորդ եզրափակչում, որտեղ նրանք պարտվել են:

Վարգասը խաղադաշտ է դուրս եկել 2022 թվականի ֆուտբոլի աշխարհի առաջնության Շվեյցարիայի հավաքականի բոլոր չորս հանդիպումներում՝ օգնելով Ռեմո Ֆրոյլերին կատարել հաղթական գոլը դեկտեմբերի 2-ին կայացած Սերբիայի դեմ G խմբի վճռորոշ խաղում:

2024 թվականի հունիսի 7-ին Վարգասն ընդգրկվել է Շվեյցարիայի հավաքականի կազմում Եվրո 2024-ի ժամանակ։ Նա խաղադաշտ է դուրս եկել թիմի մեկնարկային կազմում՝ 74 րոպե խաղալով Քյոլնում Հունգարիայի դեմ խաղում, որն ավարտվել է հաղթանակով՝ 3 - 1 հաշվով: Իտալիայի գործող չեմպիոնների դեմ խաղում՝ առաջնության 16-րդ տուրում, որն ավարտվել է Շվեյցարիայի հաղթանակով՝ 2 - 0 հաշվով, նա ճանաչվել է հանդիպման լավագույն ֆուտբոլիստ՝ դառնալով գոլի և գոլային փոխանցման հեղինակ:

## Անձնական կյանք
Վարգասը ծնվել է Շվեյցարիայի Ադլիգենսվիլ քաղաքում, դոմինիկացի հոր և շվեյցարացի մոր ընտանիքում և ունի երկու երկրների քաղաքացիություն: Վարգասը իր Աուգսբուրգի նախկին թիմակից և Շվեյցարիայի հավաքականի նախկին ավագ Ստեֆան Լիխտշտայների հետ ապրում է նույն հայրենի քաղաքում:

## Կարիերայի վիճակագրություն
### Ակումբ

### Միջազգային

: *Առաջինը Շվեյցարիայի գոլերի ցուցանիշներն ու արդյունքներն են:*

## Ծանոթագրություններ

## Արտաքին հղումներ
* Ruben Vargas en Fútbol Dominicano. Net
* 
* SFL Profile 
* Ռուբեն Վարգասը WorldFootball.net կայքում
* 
* Swiss U20 Profile
* 

 
Կատեգորիա:Աուգսբուրգի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լյուցերնի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի կիսապաշտպաններ
Էդուարդ Լասկեր

**Էդուարդ Լասկեր** (, ), ամերիկացի, նախկինում՝ գերմանացի շախմատիստ, միջազգային վարպետ (1963), միջազգային մրցավար (1956): Շախմատային գրող, մասնագիտությամբ ինժեներ-էլեկտրիկ է: Հրեա արտագաղթող Գերմանիայից դեպի Ամերիկայի Միացյալ Նահանգներ։

## Կենսագրություն
Ծնվել է Քեմփենում (Պոզեն նահանգ, Պրուսիա), սովորել է Վրոցլավում, այնուհետև Շառլոտենբուրգի բարձրագույն տեխնիկական դպրոցում (այժմ՝ Բեռլինի տեխնիկական համալսարան)։ Ստացել է դիպլոմ «Մաթեմատիկա և մեքենաշինության ճարտարագետ» մասնագիտություններով:

Բեռլինի (1909, հաղթել է Է․ Կոնին՝ +1 -0 =3) և Լոնդոնի (1914) չեմպիոն։ Շևենինգենի միջազգային մրցաշարում (1913) զբաղեցրել է 5-րդ տեղը (վարպետի կոչում)։ 1914 թվականից ապրել է ԱՄՆ-ում։ Նյու Յորքի (1915) և Չիկագոյի (1916) չեմպիոն, արևմտյան նահանգների 5-ակի չեմպիոն (1917-1921): Նյու Յորքի վարպետների մրցաշարում (1922)՝ 1-ին տեղ։ 1923 թվականին ԱՄՆ-ի չեմպիոնական տիտղոսի համար մրցախաղում զիջել է Ֆրենկ Մարշալին՝ 8½:9½ (+4 −5 =9): Նյու Յորքի երկշրջան միջազգային մրցաշարի գլխավոր կազմակերպիչներից մեկը և մասնակիցը (1924), որտեղ խաղացել է իր անվանակից Էմանուել Լասկերի դեմ՝ 10-րդ տեղ։ Նպաստել է համակարգչային շախմատի ծրագրերի մշակմանը: Լասկերը նաև դարձել է Եվրոպայում և Ամերիկայում գո խաղի ամենահայտնի քարոզիչներից մեկը, ԱՄՆ-ի գոյի չեմպիոն, նա համարվում է «ամերիկյան գոյի հայրը»՝ այս խաղի վերաբերյալ առաջին գրքերից մեկը՝ «Գո և գոմոկու»-ն գրելու համար։ Էդուարդ Լասկերը դարձել է Գոյի ամերիկյան ասոցիացիայի հիմնադիրներից մեկը։

Նա երկար տարիներ քաղաքացիական ամուսնության մեջ է եղել շախմատիստուհի Մոնա Կարֆի հետ։

## Գլուխգործոց պարտիա
Էդուարդ Լասկեր - Ջորջ Թոմաս (Լոնդոն, 1912):

**1.d4 f5 2.Ձf3 е6 3.Ձс3 Ձf6 4.Փg5 Փе7** (ճիշտ է 4․․․ d5՝ սպիտակներին խանգարելով գրավել կենտրոնը) **5.Փ:f6 Փ:f6 6.е4 fe 7.Ձ:е4 b6 8.Փd3 Փb7 9.Ձе5 0-0 10.Թh5! Թе7** (այժմ 11. Ձ:f6+ սպառնալիքը հետ է մղվում 11…gf-ով, որից հետո h7 զինվորը պաշտպանված է։ Այնուամենայնիվ, 10… Թе7 քայլը կոպիտ սխալ է, որը հնարավորություն է տալիս մի քանի քայլում անխուսափելի մատ հայտարարել։ Նախընտրելի է պարզ 10…Փ:е5 քայլը, որը հեռացնում է սպիտակների հարձակվող քարերից մեկը)։

**11.Թ:h7+!! Ա:h7 12.Ձ:f6++ Աh6** (12… Աh8-ի դեպքում հետևում  է 13. Ձg6#) **13.Ձeg4+ Աg5 14.h4+** (այլ տարբերակ՝ 14.f4+ Աh4 15.g3+ Աh3 16.Փf1+ Փg2 17.Ձf2#) **Աf4 15.g3+ Աf3 16.Փe2+** (մեկ քայլ առաջ մատի էր հանգեցնում 16.Աf1! քայլը, հետագա՝ 17.Ձh2#) **Աg2 17.Նh2+ Աg1 18.0-0-0#**։

Ցավոք, այս պարտիան ոչ թե մրցաշարային էր, այլ, այսպես կոչված, «թեթև պարտիա», որը խաղում էին Լոնդոնի Սիթիի շախմատային ակումբում։

## Ծանոթագրություններ

## Գրքեր
* Schachstrategie, 5 Aufl., В., 1928;
* The adventure of chess, 2 ed., N. Y., 1959;
* Chess for fun and chess for blood, [2 ed.], N. Y., 1962;
* Chess secrets learned from the masters, [2 ed.], N Y . 1969, ռուսերեն թարգմանություն՝ շախմատային ռազմավարություն, М.. 1924.

## Արտաքին հղումներ
* Էդուարդ Լասկերի կենսագրությունը Ռուսաստանի շախմատի ֆեդերացիայի կայքում
 
Կատեգորիա:ԱՄՆ արտագաղթածներ
Կատեգորիա:Ամերիկացի շախմատիստներ
Կատեգորիա:Ամերիկացի պատմաբաններ
Կատեգորիա:Գերմանացի շախմատիստներ
Կատեգորիա:Գերմանացի պատմաբաններ
Հասարակության սիրելին

**«Հասարակության սիրելին»,** «Սոյուզմուլտֆիլմ» ստուդիայի խորհրդային երգիծական ձեռքով նկարված մուլտիպլիկացիա է, որը նկարահանել է ռեժիսոր Ալեքսանդր Իվանովը 1937 թվականին։ Քանի որ թողարկվել է ավելի քան 70 տարի առաջ, գտնվում է հանրային տիրույթում։

## Սյուժե
Մուլտֆիլմը անկեղծ ազգային մշակույթի քարոզչությունն է ընդդեմ կեղծցիգանական մշակույթի:

## Նկարահանող խումբ

## Քննադատություն
Կինեմատոգրաֆիայի պատմաբան Գ. Գինսբուրգը «Նկարված և տիկնիկային ֆիլմ» (1957) գրքում գրել է, որ «ֆիլմն ուներ այն առավելությունները, որոնք ընդհանուր առմամբ բնորոշ են Ա. Իվանովի նկարների մեծամասնությանը։ Ամուր հավաքված սյուժեն զարգանում էր տրամաբանորեն և հստակ, գործողության տեմպը տարբերվում էր արագությունից, պայմանական կերպարների շարժումները արտահայտիչ էին և հստակ»։ Դրա հետ մեկտեղ, նրա կարծիքով` «համեստ երգիծական եռանդը, որը պարունակվում էր ռեժիսորի մտահաղացման մեջ, զգալիորեն թուլացել է»։

## Հետաքրքիր փաստեր
* Ի տարբերություն 1937 թվականի խորհրդային մուլտֆիլմերի մեծամասնության, հայտնի է, թե ով է հնչյունավորել կերպարները՝ դերասան Վլադիմիր Հենկին։
* Չնայած նրան, որ այն ժամանակվա սովետական մուլտիպլիկացիայի համար երգիծանքն ու քարոզչությունը սովորական էին, "Սոյուզմուլտֆիլմ" նորաստեղծ ստուդիայի համար, որը նախկինում միայն մուլտֆիլմեր էր թողարկում երեխաների համար։ Սա այս ժանրում առաջին փորձն էր:

## Ծանոթագրություններ

## Աղբյուրնոր
* 
* Александр Иванов (режиссёр анимационного кино) — Энциклопедия отечественного кино

Կատեգորիա:1937 ֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Իվանովի մուլտֆիլմեր
Սպորտային մարմնամարզությունը 1956 օլիմպիական խաղերում

մինի|ԽՍՀՄ նամականիշ
1956 թվականի ամառային օլիմպիական խաղերում սպորտային ​​մարմնամարզության մրցույթը անցկացվել է Մելբուռնի Արևմտյան մարզադաշտում տղամարդկանց և կանանց համար։

## Ընդհանուր մեդալային հաշվարկ

## Մեդալակիրներ

### Տղամարդիկ

### Կանայք

## Տեխնիկական հանձնաժողով և դատավորներ
Նախագահ և գլխավոր քարտուղար FIG (Մարմնամարզության միջազգային ֆեդերացիա )  Շառլ Տյոնի

Տեխնիկական կոմիտեի նախագահ—  Պիեռ Էնտժ

Բողոքարկման ժյուրի — Ուիլբուր Կյորտիս,  Միրոսլավ Կլինգեր,  Վայնե Լախտինեն,  Նիկոլայ Միրոնով,  Պիեռ Էնտժ

Մրցավարներ
*  Վլադիմիր Բելյակով
*  Գուստավ Գրուբիյ
*  Կոնստանտին Կարակաշյանց
*  Բ․Մ․Կարլկվիստ
* Ֆ․Կեյտոն
*   Լ․Կոմպա
*   Է․Կոպպ
*   Վլադիմիր Լավրուշենկո
*   Վալտեր Լիներտ
*   Կ․Մակոնչի
*   Նենո Միրչեվ
*   Կոլին Մորվուդ
* Տ․Է․Մելոնի
*  Ս․Նակաձիմա
*  Չարլի Պոնդ
* Բերնարդ Ռադոեվսկիյ
*   Պաուլ Սիրմեյկե
*   Մ․Սուտինեն
*   Կիիտիրո Տոյամա
*  Իշտվան Շարկան
*   Ռ․Շպիտ
*  Յարոսլավ Շտերց

## Հղումներ
* Մրցույթի արդյոնէները sports-reference.com կայքում
* Օլիմպիական խաղերի պաշտոնական հաշվետվություն

Կատեգորիա:Սպորտային մարմնամարզություն
Կատեգորիա:Մարմնամարզությունը օլիմպիական խաղերում
Կատեգորիա:Մարմնամարզությունը ամառային օլիմպիական խաղերում 1956 թ
Կատեգորիա:Մարմնամարզությունը ամառային օլիմպիական խաղերում
Բիլ Իրվին

**Ուիլյամ Միլս (Բիլ) Իրվին** (, ), ամերիկացի դերասան, ծաղրածու և կատակերգու։ Նա իր կարիերան սկսել է զավեշտախաղի թատերական ներկայացումներում, ինչի համար նա նշանավորվել է 1970-ական թվականներին ամերիկյան կրկեսի վերածննդի գործում ունեցած ներդրման համար։  Նա նաև բազմիցս նկարահանվել է ֆիլմերում և հեռուստասերիալներում և արժանացել է «Թոնի» մրցանակի՝ «Ով է վախենում Վիրջինիա Վուլֆից» պիեսի Բրոդվեյան արտադրության լավագույն դերասան անվանակարգում 2005 թվականին։ Բացի այդ, նա հայտնի է որպես պարոն Նուդլ «Էլմոյի աշխարհում», «Սեզամ փողոցներում» և դոկտոր Փիթեր Լինդստրոմը «Օրենք ու կարգ. հատուկ կորպուս» հեռուստասերիալում։

## Վաղ կյանք
Իրվինը ծնվել է Կալիֆոռնիայի Սանտա Մոնիկա քաղաքում՝ ուսուցչուհի Էլիզաբեթ Միլսի և օդատիեզերական ինժեներ Հորաս Գ. Իրվինի ընտանիքում։ Նա ավարտել է Օբերլինի քոլեջը 1974 թվականին և հաջորդ տարի հաճախել է Ռինգլինգ եղբայրների կատագերգական քոլեջը, իսկ հաջորդ տարի Բարնումի և Բեյլիի քոթեջ։ 1975 թվականին նա օգնել է հիմնել «Պիկլովների ընտանեկան կրկեսը» Կալիֆոռնիա նահանգում՝ Սան Ֆրանցիսկոյում։  Նա լքել է ընկերությունը 1979 թվականին և որոշել դառնալ թատրոնի դերասան։

### Թատրոն
Թեև Իրվինը հայտնի է որպես թատրոնի ծաղրածու, նա նաև նկարահանվել է մի քանի դրամատիկ ներկայացումներում։ Իրվինը հայտնվել է Լինքոլն կենտրոնում Սթիվ Մարտինի և Ռոբին Ուիլյամսի հետ 1988 թվականին «Գոդոյին սպասելիս» օֆֆ-բրոդվեյան բեմադրության մեջ, որտեղ խաղացել է Լաքկիի դերը։ Լակկիի ամբողջ դերը բաղկացած է 500 բառանոց մենախոսությունից, ինչը հատկապես հեգնական է Իրվինի դեպքում, քանի որ ծաղրածուի կերպարանքով նա լռում էր։

Նա դարձել էր «Լուն նրա ականջում» պիեսի բեմադրության ռեժիսորը 1998 թվականին «Ռունդեբաուտ» թատերական ընկերությունում։ Նա հայտնվել է 2002 թվականին Սալի Ֆիլդի հետ «Այծ, կամ ով է Սիլվիյան» պիեսի երկրորդ կազմում։ 2005 թվականին նա Քեթլին Թըրների հետ միասին խաղացել է Ջորջի դերը Էդուարդ Օլբիի «Ով է վախենում Վիրջինիա Վուլֆից»։ Իրվինը կատարել է Վլադիմիրի (Դիդի) դերը 2009 թվականին Բրոդվեյի վերածնված բեմադրությունում «Գոդոյին սպասելիս», ինչպես նաև պարոն Մաքաֆիի դերը Բրոդվեյի վերածնված «Ցտեսություն թռչնակը» բեմադրությունում։ 2011 թվականին նա հայտնվել է պետական թատրոնի «Արքա Լիր» ֆիլմում։

## Անձնական կյանք
Իրվինն ամուսնացած է բուժքույր-մանկաբարձուհի Մարթա Ռոթի հետ, ում հետ նա ծանոթացել է, երբ բուժում էր անցնում ծոծրակային մկանների համար։ Ամուսինները ունեն որդի՝ Սանտոս Պատրիկ Մորալես Իրվինը, որը ծնվել է 1990 թվականին։

## Ծանոթագրություններ

## Արտաքին հղումներ
Официальный сайт

Կատեգորիա:«Թոնի» մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կատակերգուներ
Կատեգորիա:Ամերիկացի կինոդերասաններ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Անձինք Կալիֆոռնիայից
Կատեգորիա:Թատերական ռեժիսորներ այբբենական կարգով
Սոֆի Հոլստեն

**Սոֆի Հոլստեն** ( ), դանիացի նկարչուհի, որը ստեղծել է դիմանկարներ, ծաղիկների նատյուրմորտներ և ժանրային աշխատանքներ: Ի թիվս այլ գործերի, նա հայտնի է Ավգուստ Ստրինդբերգի և Լաուրից Անդերսեն Ռինգի դիմանկարներով: Հոլտենը նաև զբաղվել է սոցիալական աշխատանքով և եղել է ակտիվ ֆեմինիստ։

## Կենսագրություն
Սոֆի Հոլստենը ծնվել է 1858 թվականի օգոստոսի 12-ին Սկուլդելև քաղաքում՝ Հորնշերեդ թերակղզում, ծխական քահանա Հանս Նիկոլայ Հոլստենի (1829-1971) և Մարենստինա Սմիթի (1830-1913) ընտանիքում: Նա մասնավոր նկարչության դասեր է վերցրել Քրիստեն Դալսգորից Սորյոում, այնուհետև՝ Կարլ Թոմսենից Կոպենհագենում: 1875-1876 թվականներին նա հաճախել է Ն. Զահլեի դպրոցը: 1879 թվականին Հոլստենը մեկնել է Փարիզ, որտեղ փորձել է յուրացնել նկարչության ամենաժամանակակից մեթոդները այնպիսի ուսուցիչների մոտ, ինչպիսիք են Ֆելիքս-Ժոզեֆ Բարիան և Ալֆրեդ Ստիվենսը: Դանիա վերադառնալուց հետո նա ցուցադրվել է Շարլոտենբորգի գարնանային ցուցահանդեսում 1883 թվականին։

Կարճ ժամանակ անց Հոլստենը վերադարձել է Փարիզ, որտեղ ցուցադրվել է սալոնում (1886-1887): 1890-ական թվականներին նա այցելել է Նիդերլանդներ, Գերմանիա, Իտալիա, Անգլիա և Հունաստան: Հոլտենը իր աշխատանքները ցուցադրել է Գեղեցիկ արվեստների պալատում 1893 թվականի Չիկագոյի համաշխարհային ցուցահանդեսում (Իլինոյս նահանգ)։ Նա շարունակել է ցուցադրվել Շարլոտենբորգում մինչև 1904 թվականը՝ ներկայացնելով ժանրային աշխատանքներ, դիմանկարներ և ծաղիկների նատյուրմորտներ: Բացի Ստրինդբերգի դիմանկարից, ուշադրություն են գրավել նաև նրա *Brudstykke af Parthenons Cellefrise* (1901) նկարը և Էրեքթեոն տաճարի պատկերով կտավը (1904)։

Երիտասարդ կին լինելով՝ Հոլստենը վստահություն էր ցուցաբերում սեփական կարողությունների նկատմամբ, ինչը նրան մղում էր խուսափել ամուսնությունից: 1880-ական թվականների վերջին նա գրախոսություններ էր գրում կին արվեստագետների մասին *Kvinden og Samfundet*-ում՝ դանիական կանանց ընկերության ընկերությունում: Նա նաև դասախոսություններ էր կարդում հագուստի մասին՝ կոչ անելով կրել այնպիսի հագուստ, որը կընդգծեր կանանց ազատագրումը տնային տնտեսուհու իրենց ավանդական դերից: Նա 1895 թվականի Կոպենհագենի կանանց ցուցահանդեսի կազմակերպիչներից մեկն էր՝ աջակցելով կանանց ցուցահանդեսային շենքի կառուցման առաջարկին (թեև այն չիրականացվեց մինչև 1936 թվականը)։

Իր կյանքի ավելի ուշ շրջանում, որոշ ժամանակ Ասսիզիում (Իտալիա) ապրելուց հետո, Հոլստենն ընդունել է կաթոլիկություն: Բնակություն հաստատելով Ռոսկիլդեում իր ընկերուհի Էրիկկե Ռոսենեն-Լենի հետ՝ նա զբաղվել է քաղաքի Սուրբ Լավրենտիուսի եկեղեցու զարդարմամբ: Այս աշխատանքի համար Հոլտենը ստացել է «Եկեղեցու և պապի առջև ծառայությունների համար» խաչը: Նա թաղվել է Ռոսկիլդեի Հին Աստվածամոր եկեղեցու գերեզմանոցում:

## Ծանոթագրություններ

## Արտաքին հղումններ
Սքիփ Ջեյմս

**Սկիփ Ջեյմս** (, իսկական անունը Նիեմիա Քյորթիս Ջեյմս, , ), ամերիկացի բլյուզմեն, երգիչ, կիթառահար, երգահան, դելտա բլյուզի ամենաազդեցիկ կատարողներից մեկը։

## Կենսագրություն
Սկիփ Ջեյմսն իր երաժշտական ​​կարիերան սկսել է 1931 թվականին, երբ լսումների է մասնակցել անտրեպրենյոր և կոլեկցիոներ Հ․ Ք․ Սփեյրի մոտ։ Վերջինս օգնել է բլյուզմենին ձայնագրել տարբեր ժանրերի երգեր Paramount Records-ի համար (բլյուզ, քանթրի բլյուզ, քանթրի բլյուզ, խառը ժանրերի ստեղծագործություններ՝ հաճախ փոխառված այլ աղբյուրներից), որոնք էլ հիմք են հանդիսացել նրա երգացանկի համար։

Կենսագիր Սթիվեն Քոլտը  Սկիփի աշխատանքը համարել է հարյուր տոկոսով ինքնատիպ և (ինչպես շատ այլ հետազոտողներ) նշել է կիթառ նվագելու նրա յուրահատուկ տեխնիկան։ Ջեյմսի՝ ժանրի զարգացման վրա ազդած ամենանշանակալի ստեղծագործություններից են՝ «Hard Time Killing Floor Blues», «Devil Got My Woman», «Jesus Is A Mighty Good Leader», «22-20 Blues» (որի հիման վրա Ռոբերտ Ջոնսոնը գրել է «32-20 Blues»): Paramount-ի համար Սքիփ Ջեյմսի վաղ ձայնագրություններից միայն մի քանի օրինակ է պահպանվել։

Մեծ դեպրեսիայի ժամանակ Ջեյմսը դադարեցրել է ձայնագրություններ կատարելը, աստիճանաբար մոռացվել և մնացել անհայտության մեջ մինչև 1960-ականների սկիզբը։ 1964 թվականին երեք էնտուզիաստներ՝ հին բլյուզի կոլեկցիոներներ Ջոն Ֆեյհին, Բիլ Բարթը, Հենրի Վեստայնը, գտել են նրան հիվանդանոցում։ Երկու բլյուզմենների՝ Սոն Հաուսի և Սկիփ Ջեյմսի (ըստ Ս. Քոլտի) «վերածնունդը» խթան է հանդիսացել ԱՄՆ-ում blues revival շարժման համար։

1964 թվականի հուլիսին Սկիփ Ջեյմսը ելույթ է ունեցել Նյուպորտի ֆոլկ փառատոնում, որը նրա առաջին համերգն էր ավելի քան 30 տարվա ընդմիջումից հետո։ Ջեյմսը սկսել է ձայնագրել Takoma-ի, Melodeon-ի և Vanguard-ի համար և շարունակել է ելույթ ունենալ մինչև իր մահը (քաղցկեղից) 1969 թվականին։

Սքիփ Ջեյմսի ամենահայտնի երգը մնում է «I'm So Glad»՝ շնորհիվ 1960-ականների վերջին Cream-ի (*[[Fresh Cream]], [[1966]])*, *[[Goodbye (ալբոմ)|Goodbye]]*, 1969) և Deep Purple-ը (Shades of Deep Purple, 1968) կողմից ձայնագրված քավեր տարբերակների։

## Ծանոթագրություններ

## Արտաքին հղումներ
* www.wirz.de. Սքիփ Ջեյմսի սկավառակագրություն
* Bentonia School of Delta Blues @ bentoniablues.com.
* paramountshome.org. Կենսագրություն
* ''Can’t Find No Heaven: The Mysteries of Skip James'', Matt R. Lohr. 

Կատեգորիա:20-րդ դարի ամերիկացի երգիչներ
Կատեգորիա:Ամերիկացի բլյուզ կիթառահարներ
Կատեգորիա:Ամերիկացի դաշնակահարներ
Կատեգորիա:Ամերիկացի երգիչներ
Կատեգորիա:Ամերիկացի կիթառահարներ
Կատեգորիա:Բլյուզ երաժիշտներ
Կատեգորիա:Բլյուզ կիթառահարներ
Կատեգորիա:Քաղցկեղից մահացածներ
Գարի Դևիս

**Վերապատվելի Գարի Դևիս** (, նաև Կույր Գարի Դևիսը, , ), ամերիկացի բլյուզ և գոսպել երաժիշտ, երգիչ և կիթառահար, որը նվագել է բանջո և շրթհարմոն։ Կիթառ նվագելու նրա օրիգինալ ոճը (fingerstyle) զգալիորեն ազդել է 20-րդ դարի ամերիկացի շատ այլ երաժիշտների վրա։

## Կենսագրություն
Գերի Դևիսը ծնվել է Հարավային Կարոլինայի Ֆլորենս քաղաքում և եղել է իր մոր ութ երեխաներից միակը, որն ապրել է մինչև հասուն տարիքը: Գերին ծնվել է գրեթե կույր և մանուկ հասակում վերջնականապես կորցրել է տեսողությունը։ Նրա հայրը սպանվել է Ալաբամա նահանգի Բիրմինգհեմ քաղաքում, երբ Դևիսը տասը տարեկան էր, իսկ Դևիսը հետագայում ասացել է, որ իրեն ասել են, թե իր հայրը գնդակահարվել է Բիրմինգհեմի գլխավոր շերիֆի կողմից: Նա հիշում էր, որ իր մայրը վատ էր վերաբերվում իրեն, և որ մահից առաջ հայրը որդուն հանձնել էր իր մոր, այսինքն՝ հայրական տատիկի  խնամքին։

Գերին սկսել է կիթառ նվագել վեց տարեկանից։ Իր երաժշտության հիմքում նա ունեցել է յուրահատուկ ոճ, որը հիմնված էր բացառապես բթամատով և ցուցամատով նվագելու վրա։ Նվագել է ոչ միայն ռեգթայմ և բլյուզ մեղեդիներ, այլև ավանդական, բանահյուսական և օրիգինալ մեղեդիներ։  

1920-ականների կեսերին Դևիսը տեղափոխվել է Դարհեմ (Հյուսիսային Կարոլինա)՝ այն ժամանակվա աֆրոամերիկյան մշակույթի հիմնական կենտրոնը: Այնտեղ նա համագործակցել է «պիեմոնտյան բլյուզի» (*Piedmont blues*) այլ կատարողների հետ։ Խանութի մենեջեր Ջ. Բ. Լոնգը, որն զբաղվում էր տեղի արտիստների աջակցությամբ, Դևիսին ներկայացրել է American Record Company-ին։ Դևիսը մի քանի ձայնագրություն է արել նրա հետ, ինչը դարձել է նրա մեծ կարիերայի սկիզբը: Դարհեմում Դևիսը քրիստոնեություն է ընդունել և հետագայում ձեռնադրվել բապտիստ քահանա։ Քրիստոնեություն ընդունելուց և հատկապես ձեռնադրվելուց հետո Դևիսի երաժշտության գաղափարախոսության հիմքը դարձել են Ավետարանի գաղափարները։

1940-ականներին Դարհեմում բլյուզը սկսել է կորցնել ժողովրդականությունը, և Դևիսը տեղափոխվել է Նյու Յորք։

1960-ականներին՝ ԱՄՆ-ում ֆոլկ երաժշտության հանդեպ հետաքրքրության մեծացման ժամանակ, Դևիսը, որն զգալիորեն կորցրել էր ժողովրդականությունը, կրկին հայտնի է դարձել. մասնավորապես, ելույթ է ունեցել Newport Folk Festival-ում և համատեղ ձայնագրություններ է արել Peter, Paul and Mary եռյակի հետ։  

Մահացել է 1972 թվականի մայիսին սրտի կաթվածից Համմոնթոն քաղաքում (Նյու Ջերսի)։

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:Ամերիկացի բլյուզ կիթառահարներ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Կույր երաժիշտներ
Կողպեքի բանալի

**Բանալի,** կողպեքներ բացելու համար նախատեսված գործիք: Բանալիները պատրաստում են մետաղից (երկաթ, պղինձ և այլն), փայտից, պլաստմասսաից։

Բանալին ծառայում է որպես անվտանգության նշան՝ արգելված տարածք մուտք գործելու համար։ Կողպեքները նախատեսված են այնպես, որ ճիշտ բանալին ունեցող անձանց սահմանափակ շրջանակը կարողանա բացել և մուտք գործել: Կողպեքների և բանալիների ավելի բարդ համակարգերում կողպեքը բացելու համար օգտագործվում են երկու տարբեր բանալի, որոնցից մեկը հայտնի է որպես *հիմնական բանալի* անունով:

Ժամանակակից աշխարհում որպես բանալի կարող է ծառայել ինչպես ֆիզիկական օբյեկտը (օրինակ՝ բանալին, բանալի-քարտը, մատնահետքերը, RFID-քարտերը, անվտանգության նշիչը, մետաղադրամը և այլն), այնպես էլ գաղտնի տեղեկությունը (օրինակ՝ բանալիների պտույտների քանակը, վերադասավորումների թիվը կամ տառը, գաղտնաբառը), դրանց համադրությունը կամ միայն մի կողմից ապակողպելու հնարավորությունը, օրինակ՝ դռան շղթան:

## Պատմություն
Բանալիներն օգտագործվել են ավելի քան 6000 տարի, առաջին օրինակներից մեկը հայտնաբերվել է հին Ասորեստանի մայրաքաղաք Նինվեի ավերակներում:

Առաջին բանալիները, ինչպես կողպեքները, հայտնվել են առաջին քաղաքակրթությունների հետ միաժամանակ։ Դրանց մասին առաջին հիշատակումները գոյություն ունեն առասպելներում և Հին Կտակարանում։ Ռամզես II փարավոնի դամբարանում պատմաբանները գտել են փայտե բանալի։

Բանալիների արտադրությամբ զբաղվում է վարպետը: Ամրոցի, քաղաքի կամ այլ ամրացված գյուղի դարպասների մոտ կանգնած էին հատուկ պահակներ՝ դարպասի պահակները, որոնք բացում և կողպում էին դարպասները և պահում դրանց բանալիները։

## Սիմվոլիզմ

### Հերալդիկա
Բանալիները պատկերված են տարբեր խորհրդանիշներին և զինանշաններին, որոնցից ամենահայտնին՝ Սուրբ Աթոռի զինանշանն է, ծագել է Մատթեոսի 16:19 արտահայտությունից, որով Սուրբ Պետրոսին, հռոմեական կաթոլիկ ավանդույթի համաձայն, առաջին Հռոմի Պապին խոստանում է երկնքի արքայության բանալիները:

## Բանալու մասեր
Բանալիների կառուցվածքում կան երեք հիմնական մասեր․

* Բանալու բլթակ (լեզվակ)՝ հատված, որն իր վրա տեղեկություն է կրում, և որի օգնությամբ ուժը փոխանցվում է կողպեքի պարզունակին (անգլ.՝ bit)։
* Գլխիկ (օղակ)՝  հարթեցված կառուցվածքային տարր, որը պահվում է ձեռքում (անգլ.՝ bow)։
* Վզիկ (ձող, խողովակ)՝ միացնում է նախորդ երկու տարրերը (անգլ.՝ shank)։

Բանալու գլխիկի կտրվածքը կոչվում է ունկ: Այն պատրաստվում է՝ բանալին թեթևացնելու, կրելու հարմարավետությունն ապահովելու նպատակով։

## Տես նաև
* Օղազարդ

## Ծանոթագրություններ

Կատեգորիա:Անվտանգության սարքեր
Կատեգորիա:Անվտանգություն
Կատեգորիա:Աուդիո հոդվածներ
Կատեգորիա:Ապահովություն
Կատեգորիա:Առարկաներ
Կատեգորիա:Գոյական
Կատեգորիա:Գործիքներ
Կատեգորիա:Դարպասներ
Կատեգորիա:Իրեր
Կատեգորիա:Կենցաղային սարքեր
Կատեգորիա:Հայտնագործություններ
Կատեգորիա:Մետալուրգիա
Կատեգորիա:Շինարարական տարրեր և կառուցվածքներ
Կատեգորիա:Սպառողական ապրանքներ
Կատեգորիա:Տեխնիկա
Կատեգորիա:Տեխնոլոգիա
Կատեգորիա:Տեղեկատվական զգայունություն
Օլդեն Էրենրայք

**Օլդեն Քալեբ Էրենրայք**  (,), ամերիկացի դերասան։ Նա առավել հայտնի է «Ողջույն Կեսար» ֆիլմերում ունեցած դերերով (2016) և «Հան Սոլո. Աստղային պատերազմների պատմություններ» (2018):

## Կենսագրություն
Օլդենը ծնվել է 1989 թվականի նոյեմբերի 22-ին Լոս Անջելեսում, Կալիֆոռնիա, հրեական ընտանիքում, նրա նախնիները հրեա ներգաղթյալներ էին Ավստրիայից, Հունգարիայից, Ռուսաստանից և Լեհաստանից: Մայրը՝ Սարին, ինտերիերի դիզայներ է, իսկ խորթ հայրը՝ օրթոդոնտ։ Նրան անվանել են ընտանիքի ընկեր Ֆիլ Օլդեն Ռոբինսոնի պատվին։ Նա դաստիարակվել է վերակառուցողական հուդայականության ավանդույթներով։ Նույնիսկ մանկապարտեզում ուսուցիչները նկատել են նրա բանավոր խոսքի ունակությունը և խորհուրդ են տվել երեխային ուղարկել Լոս Անջելեսի լեզվաբանական դպրոց:

Էրենրայքի դերասանական կարիերան սկսվել է «Գերբնական» և *CSI․ Crime Scene Investigation* հեռուստասերիալների դերերով։

2007 թվականին նա խաղացել է Բենիի դերը «Տետրո» ֆիլմում, որի ռեժիսորն է Ֆրենսիս Ֆորդ Կոպոլան։ Լսումների ժամանակ Կոպոլան Էրենրայքին խնդրեց կարդալ «Տարեկանի արտում՝ անդունդի եզրին»-ից մի հատված։ Ֆիլմը սահմանափակ թողարկում է ստացել 2009 թվականին և ստացել դրական արձագանքներ քննադատների կողմից, որոնք բարձր են գնահատել Էրենրայքի խաղը։ 2011 թվականին նա երկրորդական դեր խաղաց Կոպոլայի հաջորդ՝ «Միջև» ֆիլմում, ինչպես նաև նկարահանվեց Նատալի Փորտմանի հետ «Միսս Դիոր Շերի» օծանելիքի գովազդային հոլովակում, որի ռեժիսորը Սոֆյա Կոպոլան էր։

2013 թվականին նա նկարահանվել է Իթան Ուեյթի դերում «Հրաշալի Էակներ» վեպի էկրանավորումում և նկարահանվել է որպես VIP Թեյլորը Պարկ Չան Վուկի «Սթոքեր» թրիլլերում։ Հետո խաղացել է «Ժասմին» դրամատիկ ֆիլմում։ 2016 թվականին Էրենրայքը լայն ճանաչում ձեռք բերեց Կոեն եղբայրների «Ողջույն Կեսար» ֆիլմում Հոբբի Դոյլի դերով: Նույն թվականին նա խաղաց գլխավոր դերը «Կանոններից այն կողմ» ռոմանտիկ կատակերգության մեջ։ 2017 թվականին Էրենրայքի մասնակցությամբ թողարկվեց «Դեղին թռչուններ» ռազմական դրաման։
Էրենրայքը խաղացել է երիտասարդ Հան Սոլոյի գլխավոր դերը «Աստղային պատերազմներ» ֆիլմի սագայի սփին-օֆֆում, որի պրեմիերան կայացել է 2018 թվականի մայիսի 24-ին։ Էրենրայքի կատարումը որպես «Աստղային պատերազմների» հայտնի կերպար, ում հեռուստադիտողների մեծամասնությունը կապում է դերասան Հարիսոն Ֆորդի հետ, ընդհանուր առմամբ դրական ընդունվեց քննադատների կողմից, ովքեր նշեցին, որ քիչ դերասաններ կարող են համապատասխանել Ֆորդի խարիզմային: Ինքը՝ 75-ամյա Հարիսոնը, ըստ ռեժիսոր Ռոն Հովարդի, երկու անգամ դիտել է ֆիլմը և դրականորեն արտահայտվել Էրենրայքի աշխատանքի մասին։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկայի հրեաներ
Կատեգորիա:Ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ
Կատեգորիա:Ամերիկացիներ լեհական սերմամբ
Կատեգորիա:Անձինք Կալիֆոռնիայից
Կատեգորիա:Դերասաններ Կալիֆոռնիայից
Կատեգորիա:Դերասաններ այբբենական կարգով
Կատեգորիա:Կինոդերասաններ
Կատեգորիա:Հրեա դերասաններ
Կատեգորիա:Նյու Յորքի համալսարանի շրջանավարտներ
Վիլհելմ Ֆրեդդի

**Ֆրիդրիխ Վիլհելմ Քրիստիան Կարլսեն** (, ), դանիացի նկարիչ, քանդակագործ և կինոռեժիսոր:

## Կենսագրություն
Ծնվել է Կոպենհագենում՝ բանվորի ընտանիքում: Վաղ մանկությունից սիրել է նկարել: Պատանի տարիքում գտնվել է Ջինո Սևերինիի և Էժեն դե Սալայի ազդեցության տակ, որի մոտ նա հետագայում սովորել է: Ջորջո դե Կիրիկոյի ստեղծագործությանը ծանոթանալուց հետո Ֆրեդդին սկսել է նկարել սյուրռեալիզմի ոճով։

1928 թվականին մերձեցել է սյուրռեալիստների խմբի հետ: Վիլհելմ Բյերկ-Պետերսենի հետ հիմնադրել է սյուրռեալիստական խումբ Դանիայում: Իր առաջին սյուրռեալիստական աշխատանքները ցուցադրել է 1930 թվականին Շառլոտենբուրգի աշնանային ցուցահանդեսում:

Երկրորդ համաշխարհային պատերազմի սկզբին տեղափոխվել է Շվեդիա: Պատերազմից հետո նկարահանել է «Կերված հորիզոններ» (1950) ֆիլմը:

1970 թվականին ստացել է երկրի մշակույթի ոլորտի բարձրագույն պարգևը՝ Թորվալդսենի մեդալը:

Նկարչի աշխատանքների հետահայաց ցուցահանդեսներ են կազմակերպվել Կոպենհագենում, Ստոկհոլմում, ինչպես նաև Փարիզի պատկերասրահներից մեկում՝ 1989-1990 թվականներին։

## Ծանոթագրություններ

 

Կատեգորիա:Դանիացի նկարիչներ
Կատեգորիա:Դանիացի քանդակագործներ
Կատեգորիա:Դանիացի արվեստագետներ
Կատեգորիա:20-րդ դարի ռեժիսորներ
Բրանկո (ֆուտբոլիստ)

**Կլաուդիո Իբրահիմ Վազ Լեալ** (), ավելի հայտնի է որպես Բրանկո, նախկին բրազիլացի ֆուտբոլիստ է, որը հանդես է եկել ձախ պաշտպանի դիրքում:1994 թվականի ֆուտբոլի աշխարհի գավաթի մրցաշարը Բրազիլիայի հաղթական հավաքականի անդամ, Բրանկոն տուգանային հարվածների հայտնի մասնագետ էր (ինչպես նաև նրա միջազգային իրավահաջորդը՝ Ռոբերտո Կառլոսը), որը հայտնի է գնդակը ճիշտ ուղղությամբ մատուցելու ճշգրտությամբ։

## Ակումբային կարիերա
Ակումբային մակարդակում Բրանկոն հանդես է եկել Ինտերնասիոնալում (1980-81), Ֆլումինենսեում (1981-86, 1994 և 1998), Բրեշիայում (1986-88), «Պորտուում» (1988-91), Ջենոայում (1991-93), "Գրեմիոյում" (1992-94), Ֆլամենգոյում (1995), Կորինտիանսում (1995),Միդլսբրո (1996), և Ռեդ Բուլզում (1997). Բրանկոյի՝ քաշի հետ կապված խնդիրները  Անգլիայում և Միացյալ Նահանգներում ստվեր են գցել նրա հետագա կարիերայի վրա։

«Միդլսբրոյում» գտնվելու ընթացքում նա երկու անգամ է խփել գոլ, երկուսն էլ խփել են «Հերֆորդի» դարպասը լիգայի գավաթի երկրորդ փուլում՝ մեկ անգամ տանը առաջին խաղում և մեկ անգամ արտագնա խաղում։ Նա ընդամենը ինը հանդիպում է անցկացրել Պրեմիեր լիգայում և մինչև 1996 թվականի Սուրբ Ծնունդը։ Մեկ տարի չանցած՝ հեռացել է ակումբից ազատ գործակալի կարգավիճակով։

## Միջազգային կարիերա
Բրանկոն Բրազիլիայի հավաքականի կազմում անցկացրել է 72 հանդիպում։ 1985 թվականի ապրիլից մինչև 1995 թվականի փետրվար ընկած ժամանակահատվածում դարձել է 9 գոլի հեղինակ։ «Սելեսաոյի» կազմում մասնակցել է աշխարհի 3 առաջնության (1986, 1990 և 1994)։ 1994 թվականի աշխարհի գավաթի մրցաշարի առաջին չորս հանդիպումներին պահեստային խաղացող լինելուց հետո նա փոխարինել է Լեոնարդոյին ձախ եզրում, երբ Լեոնարդոն որակազրկվել է ԱՄՆ-ի դեմ երկրորդ շրջանի խաղում Տաբու Ռամոսին դիտավորյալ արմունկով հարվածելու պատճառով։ Բրանկոն աչքի է ընկել 35 մետրից տուգանայինից խաղի վերջին րոպեներին խփված հիշվող գոլով, ինչի արցունքում Նիդերլանդների հավաքականին դուրս է թողել քառորդ եզրափակիչից, և իրացրել է 11 մետրանոցներից մեկը, երբ Բրազիլիան եզրափակչում հաղթել է Իտալիային: Ընդհանուր առմամբ, նա մասնակցել է 12 խաղի աշխարհի երեք առաջնություններին։

## Մենեջեր
2006 թվականից Բրանկոն եղել է Բրազիլիայի երիտասարդական հավաքականների գլխավոր մարզիչը։

2007-2009 թվականներ աշխատել է Ֆլումինենսե երիտասարդական թիմերի գլխավոր մենեջեր։

## Պատիվներ
### Ակումբ
**Միջազգային**
*Կանպեոնատո Գաուչհո, 1981

**Ֆլումինենսե**
*Սերիա A,1984
*Կամպեոնատո Կարիոկա, 1983, 1984, 1985

**Պորտու**
*Primeira Liga, 1989–90
*Սուպերտակա Կանդիդո դե Օլիվեիրա, 1990

**Գիլդիա**
*Կամպեոնատո Գաուչհո, 1993

### Միջազգային
;Բրազիլա
*ՖԻՖԱ, 1994
*Կոպա Ամերիկա, 1989

## Ծանոթագրություններ

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Ֆլումինենսեի ֆուտբոլիստներ
Կատեգորիա:Ֆուտբոլի աշխարհի չեմպիոններ
Ուիլյամ Քեթ

**Ուիլյամ Քեթ** (, ) ամերիկացի դերասան, ռեժիսոր, սցենարիստ և պրոդյուսեր։

## Կենսագրություն
Ծնվել է 1951 թվականի փետրվարի 16-ին Լոս Անջելեսում, Կալիֆոռնիա, ԱՄՆ։ 1970 թվականից նա նկարահանվել է բազմաթիվ ֆիլմերում և սերիալներում։ Նա լայն ճանաչում է ձեռք բերել Բրոդվեյում՝ խաղալով Պիպինի մյուզիքլում գլխավոր դերը, իսկ հեռուստատեսությամբ՝ խաղալով «Ամերիկյան մեծագույն հերոսը» սերիալում, որը ցուցադրվել է 1981-1983 թվականներին։ 1999 թվականին Ուիլյամ Քեթը որպես ռեժիսոր հանդես է եկել իր դեբյուտով՝ «Մաքուր փող» դրամայով, որտեղ նա խաղացել է գլխավոր դերերից մեկը։

Նա ամուսնացած է եղել Դեբորա Կահանեի հետ 1979-1992 թվականներին։ Նախկին ամուսիններն ունեն երկու որդի՝ Քլեյթոնը և Էմերսոնը։ 1993 թվականին նա ամուսնացել է Դանիել Հիրշի հետ։ Զույգը դուստր ունի՝ Դակոտան։ Քեթը նաև Էնդրյուի խորթ հայրն է՝ առաջին ամուսնությունից ծնված նրա որդին:

## Ընտրված ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ
Կատեգորիա:Ամերիկացիներ գերմանական սերմամբ
Կատեգորիա:Ամերիկացիներ իռլանդական սերմամբ
Կատեգորիա:Դերասաններ այբբենական կարգով
Կատեգորիա:Կենսագրություն
Կատեգորիա:Կինո
Կատեգորիա:Կինոդերասաններ
Ագնես Բալտսա

**Ագնես Բալտսա** (հայտնի նաև **Բալցա**, , , ), հույն օպերային երգչուհի, մեցցո-սոպրանո։

Ունի լայն դիապազոնի ձայն՝ հարուստ և հագեցած տեմբրով, վարպետորեն տիրապետում է վոկալ տեխնիկային, օժտված է բազմակողմանի դերասանական տվյալներով։

## Կենսագրություն
Վեց տարեկանից սովորել է դաշնամուր նվագել։ 1958 թվականին տեղափոխվել է Աթենք՝ երգել սովորելու։ 1965 թվականին ավարտել է Հունաստանի ազգային կոնսերվատորիան։ Ուսումը շարունակել է Մյունխենում ՝ Մարիա Կալլասի կրթաթոշակով։

Ֆրանկֆուրտի օպերայում իր դեբյուտը կատարել է 1968 թվականին Քերուբինոյի պարտիայում Մոցարտի «Ֆիգարոյի ամուսնությունը» օպերայում, այնուհետև 1970 թվականին Վիեննայի պետական օպերայում հանդես է եկել Ռ. Շտրաուսի (Օկտավիանոս) «Վարդի ասպետ» (ավելի ուշ նույն պարտիան երգել է Զալցբուրգի փառատոնում Հերբերտ ֆոն Կարայանի ղեկավարությամբ ներկայացման մեջ)։ Այդ ժամանակվանից հանդես է եկել հիմնականում Ավստրիայում։

Առավել հայտնի է որպես Բիզեի համանուն օպերայում Կարմեն պարտիայի կատարող։ Նա երգել է Մոցարտի օպերաներում («Այդպես են վարվում բոլորը»), Ռոսսինին («Սևիլյան սափրիչ», «Մոխրոտը», «Իտալուհին Ալժիրում»), Պ. Մասկանյին («Գեղջկական ասպետություն»), Սեն-Սանս («Սամսոն և Դելիլա»), Վերդի («Աիդա», «Ճակատագրի ուժը», «Տրուբադուր», «Դոն Կառլոս»), Բելլինին («Կապուլետներ և Մոնտեկիներ») և Դոնիցետին («Զանգակ» «Մարիա Ստյուարտ»)։

Նա նաև նկարահանվել է ավստրիական «Դուետ» հեռուստաֆիլմում 1992 թվականին՝ որպես օպերային երգչուհի։

Բալթսի երգեցողությունն առանձնանում է հատուկ խառնվածքով, արտահայտչականությամբ։

## Սկավառակագրություն
Ունի ընդարձակ սկավառակագրություն։ Ձայնագրությունների թվում են «Կարմեն» (Deutsche Grammophon, դիրիժոր Լիվայն), «Սամսոն և Դալիլա» (Philips, դիրիժոր Դևիս), «Իտալուհին Ալժիրում» (Իզաբելլա, դիրիժոր Աբբադո, Deutsche Grammophon) օպերայի լավագույն տարբերակներից մեկը, «Կապուլետներ և Մոնտեկիներ» (դիրիժոր Մուտի, EMI) Ռոմեոյի պարտիաները։

## Ծանոթագրություններ

## Աղբյուրներ
* Официальный сайт Агнес Бальтса
* Агнес Бальтса на сайте «Бельканто.ру»

Կատեգորիա:1944 ծնունդներ
Կատեգորիա:20-րդ դարի օպերային երգիչներ
Կատեգորիա:21-րդ դարի օպերային երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ապրող անձինք
Կատեգորիա:Հույն արվեստագետներ
Կատեգորիա:Հույն դերասաններ
Կատեգորիա:Հույն դերասանուհիներ
Կատեգորիա:Հույն երգիչներ
Կատեգորիա:Հույն երգչուհիներ
Կատեգորիա:Հույն օպերային երգչուհիներ
Կատեգորիա:Մեցցո-սոպրանոներ
Կատեգորիա:Նոյեմբերի 19 ծնունդներ
Վիլի Կոզլովսկի

**Վիլի Կոզլովսկի** (, ), գերմանացի ֆուտբոլիստ, 1962 թվականի աշխարհի առաջնության մասնակից։

## Կենսագրություն
Վիլի Կոզլովսկին ծնվել է Գելզենկիրխեն քաղաքում, 1937 թվականին։ Դպրոցական թիմում ֆուտբոլ խաղալուց հետո 
16 տարեկանում փորձաշրջան անցել «Շալկե 04-ի» ակադեմիայում և 18 տարեկանում դարձել «Շալկե 04-ի» հիմնական խաղացող։ Այդ ակումբի կազմում նա խաղացել է ութ մրցաշրջան և նվաճել 1958 թվականի չեմպիոնական տիտղոսը՝ դառնալով այդ թիմի առանցքային խաղացողներից մեկը։

1965 թվականին նա տեղափոխվել է «Ռոթ-Վայս», որտեղ անցկացրել է երկու մրցաշրջան։ Վիլի Կոզլովսկին իր կարիերան ավարտել է 30 տարեկանում։

Արևմտյան Գերմանիայի հավաքականի կազմում նա մեկ հանդիպում է անցկացրել 1962 թվականի աշխարհի առաջնությունում։ Ընդհանուր առմամբ նա ազգային հավաքականի կազմում անցկացրել է 3 հանդիպում և դարձել 1 գոլի հեղինակ։

Վիլի Կոզլովսկին մահացել է 2024 թվականի հուլիսի 11-ին 87 տարեկան հասակում։

## Ձեռքբերումներ
*Գերմանիայի չեմպիոն  (1) (1957/58)

## Ծանոթագրություններ

## Արտաքին հղումներ
* Interview mit Willi Koslowski auf der Website 100-schalker-jahre 
* ''Der schwatte Koslowski und seine ewige Liebe: Schalke 04''  (Interview 2012)

Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ